
Metaheurisztikus algoritmusok hatékonyságvizsgálata adott karaktersorozat előállításában

Dolgozatomban különböző metaheurisztikus eljárások hatékonyságát vizsgálom egy szándékoltan egyszerű problémán (adott karaktersorozat előállítása) alkalmazva azokat.
Részletesen áttekintem az alkalmazott algoritmusokat (Genetikus algoritmus, Harmónia kereső algoritmus, Szimulált hűtés, Sztochasztikus hegymászó és az Ősrobbanás) és szemléltetem alkalmazásukat a választott problémára. Bemutatom, hogy még egy ilyen egyszerű feladat esetén is nagy kihívás megtalálni a leghatékonyabb, illetve a feladat természetéhez leginkább illeszkedő megoldást a fentiek közül.
Vizsgálom, hogy a különböző metaheuriszitikus algoritmusok alkalmazhatóak-e egyáltalán a feladat megoldására, és ha igen, milyen módon. Elemzem, hogyan befolyásolja az egyes metaheurisztikák eredményességét (lépésszám) a paraméterek induló értékeinek megválasztása, a populáció mérete, az egyedek meghatározása, a szelekciós stratégia, stb. Ezután összehasonlítom a hatékonyságukat (futásidő), amennyiben ez lehetséges, azonos paraméterek esetén egymással összevetve.



